# Miljøtilsyn, 4. september 2018: OJT Transport A/S, N-vej 3, Prøvestenen, København

Center for Miljøbeskyttelse var på tilsyn d. 4. september 2018:

|  |  |
| --- | --- |
| Virksomhed: | OJT Transport A/S |
| Adresse: | N-vej 3 |
| CVR nr. / P nr. | 28503873/ 011188857 og 1014309507 |
| Deltagere: | Poul Jørgensen, OJT Transport A/S, Lisa Bizzarro og Johan Galster, Center for Miljøbeskyttelse |
| Virksomheden er: | Omfattet af miljøgodkendelser for begge tankanlæg og af risikoaccept for N-vej. Hertil kommer miljøgodkendelse til oplag af lysstofrør mv. på G-vej. |
| Tilsynet blev foretaget som: | Varslet tilsyn  |
| Formålet med tilsynet var at: | Gennemgå virksomhedens miljøforhold og miljøgodkendelse. Tank 35 til lud på COS anlæg, Kasematvej. |
| Jordforurening: | Der blev ikke observeret ny jordforurening på tilsynet |
| Konklusion på tilsynet: | Tilsynet gav ikke anledning til håndhævelser. |

**Tilsynet N-vej**

Dele af rørledningen fra N-vej til Kaj 1 fremstår med slidt maling og kraftige rustangreb. TechCorr udførte i januar 2016 en undersøgelse af rørledningen med anvisninger på nødvendigt vedligehold. TechCorrs vurdering var, at rørledningen er sikker og brugbar, men fortsat anvendelse forudsætter forebyggende vedligehold, dvs. udbedring og korrosionsbeskyttelse.

Vedligeholdelse af rørledningen indgår i OJTs vedligeholdelsesprogram og malerarbejde er i gang. Der er ansat en ny driftsmand til vedligeholdelsesarbejdet. Rørledningen er planlagt færdigt vedligeholdt medio 2020.

OJT er ved at indhente tilbud på udskiftning af et rørstykke ved manifolden og tank 3 (T03). Forud for udskiftningen skal røret tømmes. Udskiftningen foretages i år, inden etableringen af en ny 9.000 m3 tank på anlægget på N-vej.

**Offentliggørelse af tilsynsrapporten**

Denne rapport offentliggøres jf. § 12 i tilsynsbekendtgørelsen[[1]](#footnote-1) senest 4 måneder efter tilsynsbesøget har fundet sted. Offentliggørelsen sker via Danmarks Miljø Administration (DMA) på <https://dma.mst.dk/> .

Med venlig hilsen



Lisa Bizzarro Johan Galster

| **#** | **Vilkår** |  | **Kommentar, tilsyn 4. oktober 2018** |
| --- | --- | --- | --- |
| 1 | At der inden 3 måneder fra godkendelsesdatoen fremsendes driftsinstrukser for pumpning til og fra anlægget, til Miljøkontrollens godkendelse.Af driftsinstruksen skal det blandt andet fremgå, at den fleksible rørstrækning (slange) ved skib overvåges konstant ved pumpning til og fra skib. Endvidere skal rørstrækningen fra skib til tank, samt selve tanken, kontrolleres løbende under pumpeaktiviteterne. | OK | Vilkår opfyldt. |
| 2 | At anlægget kun må betjenes af personer, som har modtaget instruktion i betjening af anlægget. | OK | Dækkes af virksomhedens risikorapport, jf. risikobekendtgørelsen |
| 3 | At pumpning til og fra anlægget, samt internt i anlægget, overvåges af en person med den nødvendige indsigt i anlæggets indretning og drift. | - | Vilkår kunne ikke kontrolleres ved tilsynet da ingen pumpning var i gang under tilsynet. Procedure for pumpninger udfyldt jf. risikoaccept. |
| 4 | At der inden 6 år fra godkendelsesdatoen etableres overløbsalarmer på tankene, som visuelt og/eller akustisk giver alarm inden tanken er helt fyldt. | OK | Radarovervågning, set og gennemgået. Der er etableret et nyt alarmsystem, hvor der sendes til driftspersonalets mobiltelefoner ved alarm.  |
| 5 | At der foretages ugentlige runderinger på anlægget. Runderingerne skal blandt andet omfatte en inspektion af virksomhedens rørsystem.Nordsø Olie ApS skal inden 3 måneder fra godkendelses-datoen fremsende en plan for runderinger til Miljøkontrollens godkendelse. Planen skal bl.a. indeholde forslag til rute og kontrolpunkter undervejs. Observationer i forbindelse med runderingerne skal indføres i en driftsjournal, som skal være tilgængelig for Miljøkontrollen. | OK | Runderingsjournal forevist.  |
| 6 | At virksomheden i tilfælde af driftsuheld med konsekvenser for omgivelserne straks anmelder uheldet til alarmcentralen på 112.Virksomheden skal inden 14 dage skriftligt indberette uheldet til Miljøkontrollen. Indberetningen skal ledsages af en redegørelse for årsager til uheldet, en beskrivelse af eventuelle virkninger på det omgivende miljø og af foranstaltninger, der træffes for fremover at undgå lignende uheld. | - | Virksomheden oplyser, at der intet spild/uheld har været i løbet af året. Dette gælder også tilløb til uheld.Ikke muligt at kontrollere ved tilsyn.  |
| 7 | At anlægget ikke medfører lugtulemper i omgivelserne, der efter Miljøkontrollens vurdering findes væsentlige. | OK | Der blev ikke konstateret lugt fra virksomheden ved tilsynet. |
| 8 | ~~At tankene nr. I, II og III inden 8 år fra godkendelsesdatoen skal være malet i en farve med en samlet strålevarmereflektionskoefficient på mindst 70 %.~~ Tankene skal vedligeholdes løbende, og altid fremstå ensfarvede uden synlige tegn på rustskader. | OK | Vilkårets første sætning er ugyldigt ift. krav om hvid farve (hvilket kun gælder væsker med højt damptryk). Tanke skal dog korrosionsbeskyttes. Og sidste del af vilkåret gælder.Der er ansat en ny driftsmand, der primært skal udføre vedligeholdelsesarbejde. |
| 9 | At Nordsø Olie ApS inden 3 måneder fra godkendelsesdatoen fremsender en 5-årsplan for inspektion af tankene. | OK | Inspektioner bliver gennemført i henhold til EEMUA 159.  |
| 10 | At inspektionsplanen skal indeholde oplysninger om, hvilke udvendige og indvendige undersøgelser tankene planlægges underkastet. Resultatet af undersøgelserne skal noteres og opbevares og på forlangende forevises Miljøkontrollen. Inspektionsplanen skal godkendes af Miljøkontrollen. | OK | Se vilkår 9 |
| 11 | At Miljøkontrollen kan stille vilkår om supplerende sikkerheds- og kontrolforanstaltninger vedrørende tankinspektion. | - | Se vilkår 9 |
| 12 | At førstegangsinspektionen af de tre produkttanke, med henblik på eventuelle tæringer, skal være foretaget senest 5 år fra godkendelsesdatoen. | OK | Udført i 1998 (28-08-98, dokumentation).Ny 9.000 m3 tank skal etableres 2018/2019. Godkendelsesproces foregår p.t. |
| 13 | At produktmængden i de enkelte tanke opgøres ugentligt. Produktmængden skal bestemmes både ved opgørelse af til- og fraførte mængder og ved pejling. Resultaterne af de ugentlige bestemmelser skal indføres i en beholdningsjournal som skal være tilgængelig for Miljøkontrollen. | OK | Beholdningsjournal blev forevist  |
| 14 | At den underjordiske rørledning ved Kaj 1 senest 5 år efter godkendelsesdatoen skal være etableret overjordisk, alternativt sikret i betonkasse med fald til inspektionsbrønd eller ved anden metode med tilsvarende sikkerhed efter aftale Miljøkontrollen. | OK | Frist 2001 – OK ved tilsyn i 1999.Vedligeholdelsesarbejde af rørledningen pågår. |
| 15 | At den underjordiske rørledning ved Kaj 1, indtil den opgraves eller sikres i henhold til vilkår 14, skal tæthedsprøves mindst 1 gang om året. Resultatet af tæthedsprøvningen skal opbevares af virksomheden, og være tilgængelig for Miljøkontrollen. | - | Ikke længere relevant |
| 16 | At de overjordiske rørstrækninger uden for tankgårdsmuren tæthedsprøves 1 gang om året. Resultatet af tæthedsprøvningen skal tilsendes Miljøkontrollen så snart de foreligger. | OK | Vedligeholdelsesplan blev fremsendt til CMB umiddelbart efter tilsynet. Seneste kontrol af rør blev udført 30. august 2018. |
| 17 | At nye rørledninger skal etableres overjordisk. | - | Kunne ikke kontrolleres ved tilsynet |
| 18 | At konstaterede utætheder på tanke og/eller rør straks skal anmeldes til Miljøkontrollen. |  | OJT oplyste, at der ikke er sket spild ved tankene i år. |
| 19 | At afspærringsventiler til tankgårde er lukkede og kun åbnes, når der sker udledning af uforurenet regnvand. | - | Kunne ikke kontrolleres ved tilsynet |
| 20 | At tankgården inden hver udledning af regnvand skal besigtiges med henblik på at registrere, om der er olie på vandet. Er der ikke olie på vandet, kan det umiddelbart udledes. Hvis der konstateres olie på vandet i tankgården, skal det olieforurenede vand bortskaffes efter gældende regler for olie- og kemikalieaffald eller renses efter aftale med Miljøkontrollen. | - | Kunne ikke kontrolleres ved tilsynet |
| 21 | At regnvand i tankgården skal udledes via Nordsø Olie ApS’ egen olieudskiller til Prøvestenens overfladevandssystem. | OK | Olieudskilleren tømmes sammen med COS’. Kvittering set ved tilsyn hos COS d. 4. september 2018. |
| 22 | Ved evt. udledning af drænvand skal Nordsø Olie ApS inden første udledning ved stikprøve dokumentere, at vandet ikke indeholder mere end 10 mg/l olie efter DS/R 209.Udtagning af stikprøve og analyse skal foretages af et af DANAK akkrediteret laboratorium. Der skal udtages 3 prøver jævnt fordelt over udledningsperioden. Miljøkontrollen forbeholder sig ret til at lade olieindholdet i vandet dokumentere.  | OK | Spildevandsprøve af overfladevand er blevet udtaget til analyse, april 2018. Forevist ved tilsynet. |
| 23 | At der ikke må anvendes detergenter til afskylning af køretøjer. |  | Der vaskes ikke køretøjer på virksomheden. |
| 24 | At vand der udledes fra benzinudskilleren ved læssepladsen ikke indeholder mere end 10 mg/l efter DS/R 209.Tilsynsmyndigheden kan kræve, at et af DANAK akkrediteret laboratorium dokumenterer, at ovennævnte overholdes.Analyse af det udledte vand skal foretages af en blandingsprøve af 3 stikprøver udtaget jævnt under afskylning af et køretøj. | OK | Spildevandsprøve er blevet udtaget til analyse, april 2018. Forevist ved tilsynet. |
| 25 | At spild af oplagrede produkter m.v. straks opsamles og bortskaffes efter de til enhver tid gældende regler om olie- og kemikalieaffald. | - | Ikke muligt at kontrollere ved tilsyn |
| 26 | At anlægsområdet holdes rent og ryddeligt, således at spild af oplagrede produkter m.v. straks kan opdages og fjernes. | OK | Anlægget fremstod rent og ryddeligt ved tilsynet |
| 27 | At rengøringsvand fra rengøring efter spild bortskaffes som olie- og kemikalieaffald efter de til enhver tid gældende regler herom. | - | Ikke kontrolleret ved dette tilsyn, da der ikke har været spildhændelser siden sidste tilsyn |
| 28 | At det ækvivalente korrigerede støjniveau fra virksomheden, angivet i dB(A), målt udendørs i intet punkt i området uden for virksomhedens egen grund overstiger 70 dB(A) | OK | Der er ikke krævet målinger. CMI vurderer, at støjniveauet fra virksomheden kan overholde kravet. |
| 29 | At olie- og benzinudskillere tømmes efter behov, samt at dokumentation for tømning og bortskaffelse til modtager opbevares, så den kan fremvises på forlangende. | OK | Kvartalsvis tømning ved Lyngholm |
| 30 | At affald efter tankrensninger, tømning af olie- og benzinudskillere m.v. skal bortskaffes som olie- og kemikalieaffald. | OK |  |

1. Bekendtgørelse om miljøtilsyn – BEK nr. 1476 af 12/12/2017 [↑](#footnote-ref-1)